Diari Oficial de la Generalitat Valenciana


Sumari del DOGV 9548, del 07-03-2023 (2023/2257)

RESOLUCIÓ de 17 de febrer de 2023, la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència d'Hortensia Motes Juan per la Generalitat. ABI 310/2016.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9548

Data del DOGV
:   07-03-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/2257


Data del document
:   17-02-2023

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 17 de febrer de 2023, la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència d'Hortensia Motes Juan per la Generalitat. ABI 310/2016. [2023/2257]  
Antecedents de fet  
Mitjançant sol·licitud presentada, en data 20 de juliol de 2016, per la Comunitat de Propietaris del carrer Salvador Abril, 43, de València, es posa en coneixement d'aquesta direcció general la defunció de la propietària de l'habitatge 5é de la citada comunitat, sense facilitar més informació sobre aquest tema.  
Amb data 13 de setembre de 2016, es dicta Resolució de la directora general del Sector Públic, Model Econòmic i Patrimoni, per la qual s'ordena l'inici del procediment d'investigació prèvia a l'adopció de l'acord d'incoació del procediment per a la declaració d'hereus abintestat previst en els articles 20 i següents de la Llei 33/2003, de 3 de novembre, de patrimoni de les administracions públiques.  
  
Efectuada consulta a l'Ajuntament de València, informa que Hortensia Motes Juan, amb DNI: \*\*\*\*484\*\*, figura empadronada al carrer Salvador Abril, núm. 43, pta. 5 fins al dia 01.04.1986, data en què va ser baixa per no renovació del padró.  
Sol·licitat certificat d'actes d'última voluntat, consta que Hortensia Montes Juan no va atorgar testament.  
Consultat cadastre i Registre de la Propietat núm. 12 de València, consta com a titular de l'habitatge citat María de la Cruz Hortensia Motes Juan.  
Sol·licitat el certificat de defunció al Registre Civil de València, es comunica que no apareix cap inscripció a nom de la persona consultada, i es demana que es confirme el primer cognom perquè adjunten certificat de defunció d'Hortensia Montes Juan, amb últim domicili a plaça de País Valencià, núm. 11, de València. A més, consta anotada una carta-ordre del Jutjat d'Instrucció núm. 6 de València que prové de les diligències prèvies 1162/83. Sol·licitat trasllat d'aquestes per a poder comprovar nom, cognoms i DNI de la morta, el secretari del Jutjat d'Instrucció núm. 6 de València comunica la seua destrucció, per acords adoptats en sessions celebrades per la Junta d'Expurgament de Documents Judicials de la Comunitat Valenciana.  
El 17 de gener de 2019, es va publicar en el Diari Oficial de la Generalitat Valenciana una Resolució de 5 de desembre de 2018, de la Direcció General del Sector Públic, Model Econòmic i Patrimoni, de terminació d'investigació prèvia i incoació d'expedient de declaració administrativa d'hereus abintestats d'Hortensia Motes Juan, i es va exposar en el tauler d'edictes de l'Ajuntament de València del 18 de desembre de 2018 al 21 de gener de 2019.  
Davant la no coincidència del primer cognom en la documentació obrant en l'expedient, se sol·licita informació a la Direcció General de Policia, que confirma que el cognom amb el DNI que es facilita és Motes.  
Tenint en compte l'anterior, al no constar, després de cerques infructuoses, el certificat de defunció de la titular registral de l'habitatge situat al carrer Salvador Abril, núm. 43, pta. 5, mancant d'objecte el procediment, obtingut informe favorable de l'Advocacia General de la Generalitat i en aplicació de l'article 25 de la Llei 39/2015, d'1 d'octubre, del procediment administratiu comú de les administracions públiques, amb data 16 de març de 2020 la Direcció General del Sector Públic i Patrimoni va dictar resolució per la qual es declarava acabat el procediment. Aquesta resolució va ser publicada en el Diari Oficial de la Generalitat Valenciana el 20 de març de 2020 i en la pàgina web de la conselleria.  
  
Amb data 24 de març de 2022, la Comunitat de Propietaris del Carrer Pintor Salvador Abril, 43, de València, sol·licita reinici d'expedient al·legant correcció en el certificat de defunció del cognom de la causant. Per a això aporta certificat de naixement, acte del Registre Civil Exclusiu núm. 1 de València pel qual s'acorda la rectificació de la inscripció de defunció d'Hortensia Montes Juan, obrant al Tom Pàgina, de la Secció 3a d'aquest Registre Civil de València, en el sentit de fer figurar que el primer cognom de la morta és Motes, així com certificat de defunció corregit.  
Vista la documentació aportada per la comunitat de propietaris denunciant que la causant va estar empadronada a l'Ajuntament de València fins a l'1 d'abril de 1986, sent el lloc de naixement valència, que no va atorgar testament i que, en principi, no consta l'existència de persones amb dret a heretar, amb data 31 de març de 2022, es va dictar un nou acord d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de la causant, publicat en el Diari Oficial de la Generalitat Valenciana el 20 d'abril de 2022 i exposat en el tauler d'edictes de l'Ajuntament de València del 6 d'abril al 9 de maig de 2022.  
Investigat el cabal relicte, amb data 25 de gener de 2023, es dona trasllat a l'Advocacia General de la Generalitat de proposta de resolució d'acceptació a l'efecte d'emissió d'informe preceptiu en els termes de l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.   
Amb data 3 de febrer de 2023, es rep informe favorable.  
  
Fonaments de dret  
En compliment del que es preveu en l'article 71 del a Llei orgànica 5/1982, d'1 de juliol, d'Estatut d'Autonomia de la Comunitat Valenciana; en l'article 43.3 de la Llei 14/2003, de 10 d'abril, de patrimoni de la Generalitat Valenciana; en l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, en la seua redacció donada per la Llei 15/2015, de 2 de juliol, de la jurisdicció voluntària, correspon la terminació de l'expedient per a la declaració d'herència intestada per part de la Generalitat.  
En l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 84 de la Llei 39/2015, de 1 de novembre, del procediment administratiu comú de les administracions públiques, resolc:  
  
Primer  
Declarar a la Generalitat hereua d'Hortensia Motes Juan, i adjudicar-li els béns i drets de l'herència, obtingut l'informe favorable de l'Advocacia de la Generalitat.  
  
Segon  
Acceptar l'herència de la causant, a benefici d'inventari, integrada pels següents béns:  
- Finca núm. 21635, inscrita en el Registre de la Propietat de València núm. 12, tom 1722, llibre 350, Secció 2a de Russafa foli 131. Urbana, situada en carrer Pintor Salvador Abril, núm. 43, València. Habitació de la dreta entrant del pis tercer.  
No s'han localitzat més béns de l'herència.  
  
Tercer  
Publicar la present resolució en el Diari Oficial de la Generalitat Valenciana i en la pàgina web d'aquesta conselleria.  
  
Quart  
Procedir a la presa de possessió dels béns i drets del a causant, així com a la seua administració i conservació.  
  
Cinqué  
Notificar aquesta resolució als registres i organismes públics competents respecte als béns i drets que componen l'esmentada herència i donar-los d'alta en l'Inventari General de Béns i Drets de la Generalitat.  
  
Procedir a l'alienació del bé immoble.  
  
Sisé  
Una vegada liquidada l'herència, aprovar, previ informe de la Intervenció Delegada, el compte general de liquidació de l'abintestada en el qual s'integrarà la totalitat dels ingressos generats i les despeses abonades o per a abonar, entre les que figurarà el constrenyiment per denúncia, si és procedent.  
  
Contra la present resolució, que no posa fi a la via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques i en la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d'alçada davant la Secretaria Autonòmica de Model Econòmic i Finançament en el termini d'un mes, a comptar des de l'endemà de la recepció d'aquesta notificació.  
  
Si transcorren tres mesos des de l'endemà de la interposició del recurs d'alçada sense que haja sigut resolt, podrà entendres que ha sigut desestimat i interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
Tot això sense perjudici que puga exercitar-se qualsevol altre recurs o acció que s'estime procedent.  
  
València, 17 de febrer de 2023.- La directora general del Sector Públic i Patrimoni: Isabel Castelló García.